
PATVIRTINTA
Šakių rajono savivaldybės
administracijos direktoriaus
2025 m.                     d. įsakymu Nr. AT-


ŠAKIŲ RAJONO SAVIVALDYBĖS ADMINISTRACIJOS 
KUDIRKOS NAUMIESČIO SENIŪNIJA

2024 METŲ VEIKLOS PLANO ATASKAITA

Seniūnija yra Šakių rajono savivaldybės administracijos struktūrinis teritorinis padalinys, veikiantis tam tikroje savivaldybės teritorijos dalyje. Seniūnijos aptarnaujamos teritorijos ribas savo sprendimu nustato savivaldybės Taryba.
Šakių rajono savivaldybės misija – plėtoti ir skatinti vietos savivaldą, užtikrinti viešojo administravimo ir viešųjų paslaugų teikimo funkcijų vykdymą tenkinant rajono bendruomenės viešuosius poreikius bei interesus.

KUDIRKOS NAUMIESČIO SENIŪNIJOS MISIJA – savo administraciniame padalinyje padėti įgyvendinti Vietos savivaldos įstatyme administracijai pavestus uždavinius, veikti pagal savivaldybės administracijos direktoriaus patvirtintus seniūnijos veiklos nuostatus, organizuoti ir užtikrinti efektyvų savarankiškų ir valstybės deleguotų funkcijų valdymą, bendradarbiauti su esamomis kaimo bendruomenėmis, apibendrinti seniūnijos gyventojų pastabas, pasiūlymus ir siekti juos įgyvendinti.

KUDIRKOS NAUMIESČIO SENIŪNIJOS VIZIJA – užtikrinti savivaldos plėtrą, sukurti sveiką, švarią, saugią ir patogią gyvenamąją aplinką, pagerinti gyvenimo kokybę kiekvienam bendruomenės nariui, efektyviai išnaudoti visus turimus gamtos resursus kaimo turizmo vystymui, pritraukti investicijas siekiant sukurti palankias sąlygas verslui.

STRATEGINIS (-IAI) TIKSLAS (-AI) IR UŽDAVINYS (-IAI)

Šakių rajono savivaldybės administracijos Kudirkos Naumiesčio seniūnijos iškelti tikslai:
1. Šiuolaikiškos susisiekimo sistemos plėtra;
2. Socialinių paslaugų aprėpties didinimas;
3. Darnaus išteklių naudojimo skatinimas;
4. Švietimo kokybės gerinimas;
5. Gyventojų užimtumo didinimas;
6. Efektyvaus viešojo valdymo sistemos sukūrimas.

Šakių rajono savivaldybės administracijos Kudirkos Naumiesčio seniūnijos strateginius tikslus įgyvendinantys uždaviniai yra:
1.1. Modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas;
2.1. Finansinės pagalbos rajono gyventojams teikimas ir didinimas; 
2.2. Šakių rajono socialinio būsto fondo plėtra;
3.1. Kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų bei verslo poreikiams;
4.1. Kompleksiškai modernizuoti, renovuoti švietimo įstaigų mokymo (si) ir ugdymo (si) aplinką ir materialinę bazę (vaikų ir jaunimo ugdymo organizavimas); 
5.1. Organizuoti užimtumo didinimo programą;
6.1. Vykdyti administracinės naštos mažinimą.
2024 M. STRATEGINĮ (-IUS) TIKSLĄ (-US) ĮGYVENDINANČIOS PROGRAMOS

Kudirkos Naumiesčio seniūnija, vykdydama savo veiklą, prisidėjo prie Šakių rajono savivaldybės 2024–2026 metų strateginio veiklos plano šių programų įgyvendinimo:
1. Mokymosi visą gyvenimą, jaunimo ir sporto programa (01);
2. Valdymo programa (07);
3. Ūkio plėtros programa (12);
5. Socialinės ir sveikatos apsaugos programa (13).


VEIKLOS APŽVALGA PAGAL KUDIRKOS NAUMIESČIO SENIŪNIJOS METINĮ VEIKLOS PLANĄ

Seniūnijos 2024 metų veiklos planas skirtas įgyvendinti Lietuvos Respublikos vietos savivaldos įstatyme nustatytas seniūnijos ir seniūno funkcijas, atstovaujant seniūnijos bendruomenės viešiesiems poreikiams ir interesams, parengtas atsižvelgiant į rajono savivaldybės 2024 metų biudžete skirtus asignavimus. 
Įgyvendinant Kudirkos Naumiesčio seniūnijos 2024 metų veiklos plane iškeltus tikslus, vykdant savarankiškas ir valstybės deleguotas funkcijas, seniūnijoje gyventojai buvo aptarnaujami laiku ir kokybiškai, jiems suteikta reikalinga informacija, išduotos pažymos ir kiti reikalingi dokumentai, suteikta reikalinga socialinė pagalba, žemės ūkio subjektams suteikta reikalinga informacija, deklaruota gyvenamoji vieta. Buvo siekiama efektyviai išnaudoti visus esamus rezervus nedarbui mažinti, pritraukti investicijas, siekiant sukurti palankias sąlygas verslui.
Seniūnijoje, kurią sudaro Kudirkos Naumiesčio miestas ir 29 kaimai, gyvenamąją vietą deklaravo 2138 gyventojai. Kudirkos Naumiesčio mieste veiklą vykdė Kudirkos Naumiesčio bendruomenės centras „Santaka“ ir asociacijos „Naumiestiečių sambūris“ bei „Išmanus jaunimas“, kaimuose –  Panovių  ir Tarpučių bendruomenių centrai. Seniūnija suskirstyta į aštuonias seniūnaitijas: Panovių, Novos, Kubilėlių – Būblelių, Tarpučių, Turčinų, Baltkalnio, J. Bagdono ir Centro. 2023 m. buvo skelbiami seniūnijos seniūnaitijų seniūnaičių rinkimai, kurių metu visose seniūnaitijose išrinkti seniūnaičiai.

DUOMENYS APIE SENIŪNIJĄ

	1.
	Seniūnijos plotas
	ha
	7758

	2.
	Bendras kelių ir gatvių ilgis
	km
	64,978

	3.
	Valomų gatvių ir šaligatvių plotas
	ha
	6,9

	4.
	Valomų aikštelių plotas
	m2
	5500

	5.
	Gatvių skaičius
	vnt.
	44

	6.
	Tvarkomų kapinių skaičius
	vnt.
	18

	7.
	Kapinių teritorijos plotas
	ha
	9,509

	8.
	Poilsiaviečių skaičius
	vnt.
	1

	9.
	Lankytinų vietų seniūnijoje skaičius
	vnt.
	18

	10.
	Kultūros paveldo objektų skaičius
	vnt.
	12

	11.
	Eksploatuojamų šviestuvų skaičius
	vnt.
	471

	12. 
	Parkų skaičius
	vnt.
	1

	13.
	Seniūnijos prižiūrimų želdinių plotas
	ha
	49,8

	14.
	Seniūnijos prižiūrimų gėlynų plotas
	ha
	0,30









KUDIRKOS NAUMIESČIO SENIŪNIJOS 2024 METŲ VEIKLOS ĮGYVENDINIMO APŽVALGA

Įgyvendinant Kudirkos Naumiesčio seniūnijos 2024 metų veiklos planą, buvo siekiama prisidėti prie Šakių rajono savivaldybės 2018–2024 metų strateginiame plėtros plane numatytų prioritetų įgyvendinimo: 
· tvariam ekonominiam augimui palanki aplinka;
· veikli, atvira, saugi, sveika ir tobulėjanti visuomenė;
· savitas, patrauklus ir ambicingas Zanavykų kraštas.

Kudirkos Naumiesčio seniūnija įgyvendino:
· Šakių rajono savivaldybės 2024–2026 metų strateginio veiklos plano programos „Ūkio
plėtros programa“ (kodas 12) 1 tikslo „Šiuolaikiškos susisiekimo sistemos plėtra“ seniūnijos uždavinio „Modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas“ priemonę „Vietinės reikšmės kelių priežiūra, žiemos tarnyba Kudirkos Naumiesčio seniūnijoje“. Įgyvendinant šią priemonę, du kartus per metus, esant poreikiui, ir daugiau, buvo valomi, žvyruojami, profiliuojami autogreideriu seniūnijos teritorijoje esantys vietinės reikšmės keliai ir gatvės su žvyro danga (prižiūrimų kelių ir gatvių ilgis 64,978), vykdomi kelio išdaužų užtaisymo darbai, lyginami (skutami) kelkraščiai. Per ataskaitinį laikotarpį nugreideriuota 85,5946 km seniūnijos teritorijoje esančių vietinės reikšmės kelių ir gatvių su žvyro danga; paskleista ir išlyginta 547 m3 žvyro, išpilta 48 m3 dolomito skaldos kelio dangos sustiprinimui; paskleista 135 m3 malto asfalto drožlių; nupirkta 3600 kg šalto asfalto duobių užtaisymui; įsigyta septynių diskų sekcija pakelių lėkščiavimui. Žiemos metu, pagal poreikį, nuo kelių ir gatvių buvo valomas sniegas, smėlio – druskos mišiniu barstomi šaligatviai ir slidūs gatvių ruožai; pavasarį, dulkėtumui sumažinti, kalcio druska barstyti žvyrkeliai gyvenvietėse.
· Šakių rajono savivaldybės 2024–2026 metų strateginio veiklos plano programos 
„Socialinės ir sveikatos apsaugos programa“ (kodas 13) 2 tikslo „Socialinių paslaugų aprėpties didinimas“ 1 uždavinio „Finansinės pagalbos rajono gyventojams teikimas ir didinimas“ priemones „Užtikrinti finansinės pagalbos teikimą Kudirkos Naumiesčio seniūnijos gyventojams (išmokos mokėjimams ir kt.)“ bei 2 uždavinio „Šakių rajono socialinio būsto fondo plėtra“ priemonę „Socialinio būsto remontas Kudirkos Naumiesčio seniūnijoje“. Įgyvendinant 1 uždavinio „Finansinės pagalbos rajono gyventojams teikimas ir didinimas“ priemonę „Užtikrinti finansinės pagalbos teikimą Kudirkos Naumiesčio seniūnijos gyventojams (išmokos mokėjimams ir kt.)“, nustatyta tvarka buvo priimami prašymai dėl socialinės piniginės paramos ir kompensacijų bei socialinių išmokų skyrimo, organizuojamas darbas su neįgaliaisiais asmenimis, vienišais senyvo amžiaus žmonėmis, mažas pajamas turinčiais asmenimis. Socialines pašalpas gaunantys asmenys atliko neatlygintinus visuomenei naudingus darbus seniūnijoje, buvo skiriamos lėšos darbo priemonėms įsigyti. Vienkartinių pašalpų skyrimu ir mokėjimu buvo siekiama pasirūpinti šeimomis ir asmenimis, kurie dėl objektyvių priežasčių negali patenkinti būtiniausių poreikių, nukentėję nuo stichinės nelaimės (gaisro, audros, liūties ir pan.), ligos atvejais (sunkios operacijos, traumos, onkologijos ligos) ir kitais ekstremalios (socialinės) situacijos atvejais. 
Įgyvendinant 2 uždavinio „Šakių rajono socialinio būsto fondo plėtra“ priemonę „Socialinio būsto remontas Kudirkos Naumiesčio seniūnijoje“, savivaldybei nuosavybės teise priklausančiuose socialiniuose ir savivaldybės būstuose buvo gerinamos gyvenimo sąlygos. 2024 m. Kudirkos Naumiestyje, Tilto g. 1-2 esančiame savivaldybės būste atliktas kapitalinis remontas (sudėti plastikiniai langai, pakeistos lauko durys, įrengtas sanitarinis mazgas, plokšte iškaltos sienos, lubos ir grindys, įrengta nauja elektros instaliacija), tvarkyta gyvenamojo namo Vytauto g. 23 stogo dalis, esanti virš socialinio būsto Nr. 17. Gavus papildomų lėšų iš savivaldybės biudžeto, pakeistas gyvenamojo namo Tilto g. 1, kuriame yra trys socialiniai būstai, stogas.
· Šakių rajono savivaldybės 2024–2026 metų strateginio veiklos plano programos „Ūkio 
plėtros programa“ (kodas 12) 3 tikslo „Darnaus išteklių naudojimo skatinimas“ uždavinio „Kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų bei verslo poreikiams“ priemonę „Aplinkotvarkos darbai Kudirkos Naumiesčio seniūnijoje“. Įgyvendinant priemonę, buvo tvarkomos seniūnijos teritorijoje esančios kapinės, šienaujama žolė, surenkamos ir išvežamos šiukšlės iš kapinių, rūpinamasi, pagal galimybes, vandens tiekimu, avarinių ir pavojingų medžių išpjovimu (6 vnt.), atliekami kiti priežiūros darbai. Taupant lėšas, iš nugenėtų ir nupjautų senų medžių buvo paruošta 20 m3 malkų seniūnijos pastato apšildymui. Buvo vykdomas seniūnijai priklausančių viešojo naudojimo teritorijų tvarkymas, šienaujama, rudenį grėbiami lapai, išvežamos šiukšlės. Apsodinti gėlėmis ir prižiūrėti miesto viešosiose erdvėse esantys gėlynai. Vietoje pašalintų medžių nupirkta ir susodinta 10 vnt. miltingųjų šermukšnių. Gyvatvorių priežiūrai įsigyta krūmapjovė ir akumuliatorinės gyvatvorių žirklės. Buvo gerinama Kudirkos Naumiesčio miesto šaligatvių dangos būklė į pagalbą pasitelkiant asmenis, atliekančius visuomenei naudingą veiklą. 2024 m. Kudirkos Naumiestyje užbaigta šaligatvio rekonstrukcija Tilto gatvės atkarpoje (70 m2), pradėta – Dariaus ir Girėno gatvėje. Perkloti gatvės bortai aikštelėje prie Kudirkos Naumiesčio Vinco Kudirkos gimnazijos pastato. Seniūnijos teritorijoje buvo apšviestos Kudirkos Naumiesčio miesto ir gyvenviečių gatvės, vykdoma nuolatinė gatvių apšvietimo tinklų priežiūra, perdegusių lempų keitimas. 2024 m., taupant asignavimus, pakeisti sugedę, neveikiantys gatvių šviestuvai Panovių, Totorviečių, Kubilėlių kaimuose, Kudirkos Naumiestyje - Kranto, Bagdono, Bažnyčios gatvėse. Tarpučių kaime 14 vnt. gatvės šviestuvų pakeista į LED\ tipo šviestuvus. Įrengtas apšvietimas Aukspirtos gatvėje Panovių kaime: pastatyti 6 vnt. šviestuvų, paklotas kabelis (savivaldybės lėšos). Kudirkos Naumiestyje, pradėjus Kranto gatvės rekonstrukcijos darbus, atnaujintas gatvės pašvietimas: įrengta 16 vnt. naujų šviestuvų. Buvo mokamas darbo užmokestis ir socialinio draudimo įmokos aplinkos išlaikymo darbuotojams. 
· Šakių rajono savivaldybės 2024–2026 metų strateginio veiklos plano programos „Mokymosi visą gyvenimą, jaunimo ir sporto programa“ (kodas 01) 4 tikslo „Švietimo kokybės gerinimas“ uždavinio „Kompleksiškai modernizuoti, renovuoti švietimo įstaigų mokymo (si) ir ugdymo (si) aplinką ir materialinę bazę (vaikų ir jaunimo ugdymo organizavimas)“ priemonę „Mokinius vežančių Kudirkos Naumiesčio seniūnijos autobusų išlaikymo programa“. Įgyvendinant šią priemonę, seniūnijos transportu iš aplinkinių kaimų į/iš Kudirkos Naumiesčio Vinco Kudirkos gimnaziją buvo pavėžėjami mokiniai. 
· Šakių rajono savivaldybės 2024–2026 metų strateginio veiklos plano programos „Socialinės ir sveikatos apsaugos programa“ (kodas 13) 5 tikslo „Gyventojų užimtumo didinimas“ uždavinio „Organizuoti užimtumo didinimo programą“ priemonę „Įgyvendinti užimtumo didinimo programą seniūnijoje“. Įgyvendinant priemonę, pagal patvirtintą rajono savivaldybės 2024 m. Užimtumo didinimo programą, buvo įdarbinti 3 seniūnijos gyventojai, kurie atliko visuomeninės paskirties teritorijų tvarkymo ir priežiūros darbus, dirbo pagalbinius darbus prie šaligatvių klojimo trinkelėmis, iš nugenėtų ir nupjautų senų medžių ruošė malkų seniūnijos pastato apšildymui, rudenį grėbė ir lapų surinkėju rinko nukritusius lapus. Labiausiai socialiai pažeidžiami asmenys užsidirbo lėšų gyvenimui, nereikėjo mokėti pašalpų, jie neprarado darbo įgūdžių, dalis susirado nuolatinį darbą, kartu buvo sprendžiamos socialinės ir miesto tvarkymo problemos.
· Šakių rajono savivaldybės 2024–2026 metų strateginio veiklos plano programos „Valdymo programa“ (kodas 07) 6 tikslo „Efektyvaus viešojo valdymo sistemos sukūrimas“ 1 uždavinio „Užtikrinti efektyvų savivaldybės funkcijų vykdymą“ priemonę „Užtikrinti savivaldybės administracijos Kudirkos Naumiesčio seniūnijos darbo funkcionalumą“ bei 2 uždavinio „Vykdyti administracinės naštos mažinimą“ priemones „Mažinant administracinę naštą, licencijas, leidimus ir pažymas išduoti per trumpesnį laiką, nelaukiant, kol sueis teisės aktuose nustatytas terminas“ ir „Administracinės naštos mažinimo priemonės“. Seniūnijų funkcijos numatytos seniūnijos veiklos nuostatuose, patvirtintuose rajono savivaldybės administracijos direktoriaus 2025 m. kovo 5 d. įsakymu Nr. AT-172 „Dėl Šakių rajono savivaldybės administracijos seniūnijų veiklos nuostatų patvirtinimo“. Įgyvendinant priemonę „Užtikrinti savivaldybės administracijos Kudirkos Naumiesčio seniūnijos darbo funkcionalumą”, buvo siekiama didinti valdymo kokybę, kokybiškai vykdyti seniūnijos funkcijas, įgyvendinti rajono strateginio plėtros plano prioritetus. Buvo siekiama tobulinti vidaus administravimą, gerinti viešųjų ir administracinių paslaugų teikimo kokybę, sudarant sąlygas gyventojams dalyvauti seniūnijos valdymo procese. 2024 m. seniūnijos katilinėje ir pagalbinėse patalpose buvo pakeistos lauko durys (2 vnt.), nupirktos medžiagos ir atliktas seniūnijos sanitarinio mazgo remontas. 
Įgyvendinant priemonę „Administracinės naštos mažinimo priemonės“, buvo išduodamos pažymos juridiniams faktams patvirtinti ir nuolat vykdomas susirašinėjimas su įvairiomis institucijomis įstaigos veiklos klausimais. Išduodami leidimai laidoti. Išduodamos rekomendacijos gauti leidimui saugotinų medžių ir krūmų kirtimo, persodinimo ar kitokio pašalinimo, genėjimo darbams. Nuolat buvo vykdomos gyvenamosios vietos deklaravimo funkcijos: pažymų apie asmens deklaruotą gyvenamąją vietą išdavimas, priimami prašymai dėl gyvenamosios vietos adreso keitimo, tikslinimo, naikinimo, atitinkamų sprendimų priėmimas, gyvenamosios vietos nedeklaravusių asmenų apskaita. Seniūnijos gyventojams buvo atliekami notariniai veiksmai. 
Įgyvendinant šią priemonę, buvo dirbama su MGVDIS (metrikacijos ir gyvenamosios vietos deklaravimo informacinė sistema), DVS programa (KONTORA), VIPIS (viešųjų pirkimų sistema), EAIS (Elektroninio archyvo informacine sistema), PERSONALAS (personalo valdymo sistema), ), SABIS (Sąskaitų administravimo bendroji informacinė sistema).
Įgyvendinant šį planą bei tikslą, buvo užtikrinamas priskirtos teritorijos visuomenės viešųjų poreikių ir interesų tenkinimas bei seniūnijos funkcijų vykdymas. Seniūnija savalaikiai planavo ir efektyviai naudojo finansinius, žmogiškuosius bei materialinius išteklius, apibendrino statistinius praėjusių metų veiklos duomenis ir pateikė juos ataskaitoje seniūnijos gyventojams ir administracijos direktoriui.
Seniūnijos funkcijos:
· neviršydama savo įgaliojimų, Seniūnijos teritorijoje organizavo ir kontroliavo savivaldybės institucijų sprendimų įgyvendinimą arba pati juos įgyvendino;
· dalyvavo vertinant atskirų šeimų (asmenų) gyvenimo sąlygas bei poreikius ir surašant buities ir gyvenimo sąlygų patikrinimo aktą, teikė savivaldybės administracijai siūlymus dėl socialinės paramos toms šeimoms (asmenims) reikalingumo ir paramos būdų;
· dalyvavo vykdant vaiko teisių apsaugą, užtikrino prevencinės pagalbos vaikui ir šeimai organizavimą, socialinių, švietimo, sveikatos priežiūros įstaigų bei kitų įstaigų teikiamų paslaugų koordinavimą ir darbą su socialinę riziką patiriančiomis šeimomis;
· rinko ir merui teikė duomenis, reikalingus savivaldybės teritorijoje gyvenančių vaikų apskaitai;
· registravo žemės, vandens telkinių, miško sklypų savininkų, valdytojų ir naudotojų pranešimus apie medžiojamųjų gyvūnų ir griežtai saugomų rūšių laukinių gyvūnų padarytą žalą ir teikė duomenis Savivaldybės administracijos direktoriui;
· dalyvavo rengiant ir įgyvendinant kaimo plėtros programas;
· dalyvavo organizuojant ir įgyvendinant civilinę saugą;
· dalyvavo rengiant ir įgyvendinant gyventojų užimtumo programas Seniūnijos aptarnaujamoje teritorijoje;
· dalyvavo organizuojant vietos gyventojų apklausas, atliekant gyventojų ir būstų, kitus visuotinius surašymus;
· dalyvavo organizuojant Respublikos Prezidento, Seimo rinkimus, rinkimus į Europos Parlamentą, savivaldybės tarybos, mero rinkimus ir referendumus;
· dalyvavo kuriant ir įgyvendinant informacinės visuomenės plėtros programas;
· dalyvavo organizuojant gyventojų sporto ir kultūros renginius;
· dalyvavo organizuojant viešuosius darbus ir visuomenei naudingą veiklą;
· organizavo nemokamus viešuosius darbus nustatyta tvarka pasiųstiems asmenims;
· organizavo ir (arba) kontroliavo savivaldybės kelių, bendrojo naudojimo teritorijų, kapinių, želdinių, gatvių, šaligatvių, aikščių, automobilių stovėjimo aikštelių valymą ir priežiūrą, gatvių ir kitų viešų vietų apšvietimą, viešųjų tualetų paslaugų teikimą;
· dalyvavo vykdant socialinės paramos teikimą ir socialinių pašalpų, išmokų mokėjimą ir kontrolę;
· teisės aktų nustatyta tvarka dalyvavo įgyvendinant valstybės perduotas funkcijas žemės ūkio srityje;
· dalyvavo rengiant ir įgyvendinant vietos veiklos grupių programas ir vietos plėtros strategijas;
· tvarkė priskirtus registrus ir nustatyta tvarka teikė duomenis;
· tvarkė gyvenamosios vietos deklaravimo duomenų ir gyvenamosios vietos nedeklaravusių asmenų apskaitą, išdavė seniūnijos aptarnaujamos teritorijos gyventojams Lietuvos Respublikos gyvenamosios vietos deklaravimo įstatyme nustatytus, taip pat įstatymuose numatytus kitus faktinę padėtį patvirtinančius dokumentus;
· Vyriausybės nustatyta tvarka išdavė leidimus laidoti, jeigu seniūnijos aptarnaujamoje teritorijoje atlieka kapinių priežiūrą;
· dalyvavo organizuojant viešųjų paslaugų teikimą ir (arba) prižiūrint, kaip teikiamos viešosios paslaugos, teikė pasiūlymus savivaldybės administracijai dėl viešųjų paslaugų teikimo gerinimo, o Lietuvos Respublikos vietos savivaldos įstatymo 54 straipsnio 2 dalyje numatytais atvejais pati teikė šias paslaugas; 
· užtikrino tinkamą Seniūnijos dokumentų tvarkymą, naudojimą ir saugojimą;
· teisės aktų nustatyta tvarka organizavo Seniūnijos balanse esančio turto inventorizaciją;
· organizavo Seniūnijos balanse esančio ilgalaikio ir trumpalaikio turto efektyvų valdymą ir naudojimą;
· dalyvavo įgyvendinant Seniūnijoje kultūrinių renginių, kuriuos rengia kultūros įstaigos, projektus;
· vykdė rajono savivaldybei nuosavybės teise priklausančių gyvenamųjų patalpų administravimą;
· vykdė kitas Lietuvos Respublikos vietos savivaldos įstatymo priskirtas ar Savivaldybės tarybos sprendimu nustatytas, funkcijas.




Seniūnas                                                                                                         Edvardas Belevičius


